
Til stede: Jørgen, Flemming, Ali og Mogens.
Afbud: Ulla

Kontingent
Enkelte har endnu ikke betalt. Ali følger op på dem som mangler.

Pasning af bedene
Vi har ikke haft Området dag i år, og generalforsamlingen blev først afholdt i juni, hvor vi drøftede konsekvenserne af aflysningen, bl.a. pasningen af bedene. Havemand blev bestilt umiddelbart efter, men det har været svært at få ham til at afsætte den fornødne tid. Bedene blev således først luget hen over sommeren og efteråret, hvilket ikke har været tilfredsstillende. Næste år vil vi sikre, at bedene luges i foråret.  

Opfølgning på generalforsamlingen
Lampen ved søen er monteret. 

Vi har undersøgt mulighederne for få en eller flere miljøstationer i området. Vi må gerne opstille en række molokker (beholdere til sorteret affald og genbrug). Der skal være fast underlag så Provas kan køre helt hen til dem med lastbil. Vi skal selv betale for etableringen. Vi skal have 5 molokker i henhold til de nye sorteringsregler og har fået et prisoverslag på ca. 200.000 kr. + moms, prisen er pr. miljøstation (5 molokker).  Provas giver ikke tilskud til etableringen.

På baggrund af de økonomiske konsekvenser, sammenholdt med at mange skal til at gå langt for at aflevere affald og genbrug, har bestyrelsen besluttet, ikke at gå videre med projektet. 

Der er malet striber i det bløde sving på Solhøj, hvilket, ifølge flere, har sænket hastigheden.

Trampestien
En del af pælene indtil marken er knækket på grund af råd. Vi har råderet over stien, men den er en del af marken hvor hestene går, og som ejes af Anton Bonde. Vi haft kontakt til Anton Bonde, som lovede at få pælene skiftet her i løbet af efteråret. I den forbindelse nævnte han, at han var utilfreds med at stien ikke havde den frie passage på 1,5 m. som han har stillet til rådighed, og som den skal være i henhold til hegnsloven. Bestyrelsen er enig med Anton Bonde i dette. Bestyrelsen skal derfor henstille, at hække klippes således, at de ikke går ind over trampestien. 

Den ujævne den af trampestien oppe ved Teglgårdsstien bliver ordnet til foråret. Den bliver jævnet og rengjort og så der bliver sået nyt græs. 

Sommervedligeholdelse
Vores aftale med Morten Berg udløber 1. april 2022. Mogens kontakter Morten Berg for at få et tilbud på pasningen i yderligere 3 år. Det bliver på uændrede vilkår.

Generalforsamling 2022  
Forventes afholdt i begyndelsen af marts     

Næste møde
8. februar 2020 hos Flemming


